CELEX: 32003R0545
Language: ro
Date: 2003-03-27 00:00:00
Title: Regulamentul (CE) nr. 545/2003 al Comisiei din 27 martie 2003 de modificare a Regulamentului (CEE) nr. 94/92 de stabilire a normelor de aplicare a regimurilor pentru importurile din țări terțe prevăzute de Regulamentul (CEE) nr. 2092/91 al Consiliului (Text cu relevanță pentru SEE)

15/Volumul 09
            
            
               RO
            
            
               Jurnalul Ofícial al Uniunii Europene
            
            
               250
            
         32003R0545
   
               L 081/10
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CE) NR. 545/2003 AL COMISIEI
   
   din 27 martie 2003
   de modificare a Regulamentului (CEE) nr. 94/92 de stabilire a normelor de aplicare a regimurilor pentru importurile din țări terțe prevăzute de Regulamentul (CEE) nr. 2092/91 al Consiliului
   (Text cu relevanță pentru SEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CEE) nr. 2092/91 al Consiliului din 24 iunie 1991 privind metoda de producție agricolă ecologică și indicarea acesteia pe produsele agricole și alimentare (1), astfel cum a fost modificat ultima dată prin Regulamentul (CE) nr. 223/2003 (2), în special articolul 11 alineatul (1),
   întrucât:
   
               (1)
            
            
               Lista cu țările terțe din care trebuie să provină anumite produse agricole obținute prin metoda de producție ecologică pentru a fi comercializate în Comunitate în conformitate cu articolul 11 alineatul (1) din Regulamentul (CEE) nr. 2092/91 este precizată în anexa la Regulamentul (CEE) nr. 94/92 al Comisiei (3), astfel cum a fost modificat ultima dată prin Regulamentul (CE) nr. 2382/2002 (4). Lista a fost elaborată în conformitate cu articolul 11 alineatul (2) din Regulamentul (CEE) nr. 2092/91.
            
         
               (2)
            
            
               Costa Rica a prezentat Comisiei o cerere de a fi inclusă pe lista prevăzută la articolul 11 alineatul (1) din Regulamentul (CEE) nr. 2092/91. Autoritățile din Costa Rica au prezentat informațiile cerute în conformitate cu articolul 2 alineatul (2) din Regulamentul (CEE) nr. 94/92.
            
         
               (3)
            
            
               Examinarea informațiilor furnizate și discuțiile ulterioare cu autoritățile din Costa Rica au dus la concluzia că normele de reglementare a producției și a controlului produselor agricole în această țară sunt echivalente cu cele prevăzute de Regulamentul (CEE) nr. 2092/91.
            
         
               (4)
            
            
               În prezent, importurile din Costa Rica în Comunitate se desfășoară în conformitate cu articolul 11 alineatul (6) din Regulamentul (CEE) nr. 2092/91.
            
         
               (5)
            
            
               Comisia a efectuat un control la fața locului al normelor de producție și al măsurilor de control puse efectiv în aplicare în Costa Rica, în conformitate cu articolul 11 alineatul (5) din Regulamentul (CEE) nr. 2092/91.
            
         
               (6)
            
            
               De asemenea, autoritățile australiene au informat Comisia că un organism de control și-a încetat activitatea. În consecință, denumirea organismului respectiv trebuie eliminată din anexa la Regulamentul (CEE) nr. 94/92.
            
         
               (7)
            
            
               Prin urmare, Regulamentul (CEE) nr. 94/92 ar trebui modificat în consecință.
            
         
               (8)
            
            
               Măsurile prevăzute de prezentul regulament sunt conforme cu avizul comitetului prevăzut la articolul 14 din Regulamentul (CEE) nr. 2092/91,
            
         ADOPTĂ PREZENTUL REGULAMENT:
   Articolul 1
   Anexa la Regulamentul (CEE) nr. 94/92 se modifică astfel cum este precizat în anexa la prezentul regulament.
   Articolul 2
   Prezentul regulament intră în vigoare în a șaptea zi de la data publicării în Jurnalul Oficial al Uniunii Europene.
   
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 27 martie 2003.
      
         
            Pentru Comisie
         
         Franz FISCHLER
         
         
            Membru al Comisiei
         
      
   
   
      (1)  JO L 198, 22.7.1991, p. 1.
   
      (2)  JO L 31, 6.2.2003, p. 3.
   
      (3)  JO L 11, 17.1.1992, p. 14.
   
      (4)  JO L 358, 31.12.2002, p. 120.
   ANEXĂ
   Anexa la Regulamentul (CEE) nr. 94/92 se modifică după cum urmează:
   
               1.
            
            
               După textul referitor la Australia, se inserează următorul text:
               „Costa Rica
               
                           1.
                        
                        
                           Categorii de produse:
                           
                                       (a)
                                    
                                    
                                       produse vegetale neprelucrate în sensul articolului 1 alineatul (1) litera (a) din Regulamentul (CEE) nr. 2092/91;
                                    
                                 
                                       (b)
                                    
                                    
                                       produse vegetale prelucrate destinate consumului uman în sensul articolului 1 alineatul (1) litera (b) din Regulamentul (CEE) nr. 2092/91.
                                    
                                 
                     
                           2.
                        
                        
                           Origine:
                           
                                        
                                    
                                    
                                       Produse din categoria 1(a) și ingrediente produse prin metode ecologice din produse din categoria 1(b) produse în Costa Rica.
                                    
                                 
                     
                           3.
                        
                        
                           Organisme de control: Eco-LOGICA și BCS Oko-Garantie.
                        
                     
                           4.
                        
                        
                           Organism de certificare: Ministerio de Agricultura y Ganadería (Ministerul agriculturii și creșterii animalelor).
                        
                     
                           5.
                        
                        
                           Data limită a înscrierii: 30.6.2006.”
                        
                     
         
               2.
            
            
               La punctul 3 referitor la Australia, liniuța „— Organic Vignerons Association of Australia Inc. (OVAA)” se elimină.